title: Timbroù Allenstein
text: Ur geoded eus reter Europa eo Allenstein, bet en Alamagn gwechall, e Polonia abaoe 1945.
  
  E 1920 ez eus aozet ur boblvouezhiadeg evit anavezout respont ar bobl d’ar goulenn bezañ staget ouzh Prusia ar Reter pe ouzh Polonia. Evit brudañ ar votadeg e oa bet lakaet e gwerzh timbroù dreistmoulet a-ratozh gant ar velestradurezh alaman, adalek an 13 a viz Ebrel.
  
  Daou rummad a 14 timbr zo moulet, etre 5 Pfennig ha 3 Mark an dalvoudegezh pep hini anezho. Pa lenner PLÉBISCITE / OLSZTYN / ALLENSTEIN war ur rummad ez eo hiroc’h an eil : TRAITÉ / DE / VERSAILLES / ART. 94 et 95 gant anv poellgor ar boblvouezhiadeg. Ar galleg eo zo implijet o vezañ m’eo yezh ofisiel Unvaniezh Postoù ar Bed.
   
  362 209 mouezh (97.8%) a sav a-du, d’an 11 a viz Gouere, evit bezañ staget ouzh Alamagn ha 7 980 (2.2%) evit Polonia. N’heller mui implij an timbroù adal an 20 a viz Eost.
  
  E fin an Eil Brezel-bed, pa vo treset en-dro bevennoù Polonia e vo tennet Prusia ar Reter ha tiriad Allenstein diouzh Alamagn, ha skarzhet an darn vrasañ eus an annezidi gant ar velestradurezh poloniat. Anvet eo Olsztyn kêr Allenstein bremañ.
  
  Gwelet ivez
  Allenstein (Olsztyn)
  
  Allenstein, Timbroù
  Allenstein, Timbroù